சொல்லிக்கொண்டே அவள் கன்னத்தைத் தடவிக்கொடுத்தார். " நான் செத்துத்தான் போவேன் போலிருக்கு ; வீணாத் தடபுடல் பண்ணாதிய " என்று சொல்லிவிட்டுக் கண்ணை மூடினாள். " உடம்பில் தளர்ச்சியாக இருக்கிறதால் தான் அப்படித் தோணுது ; காலைப் பிடிக்கட்டா ? " என்று மெதுவாகத் தடவிக்கொடுத்தார். " அப்பாடா ! மேலெல்லாம் வலிக்குது. உள்ளுக்குள்ளே ஜில்லுன்னு வருது. என் கையைப் புடிச்சிக்கிட்டுப் பக்கத்திலேயே இருங்க " என்று அவர் கையைச் செல்லம்மாள் தன் இரண்டு கைகளாலும் பிடித்துக் கொண்டு கண்களை மூடிக் கொண்டாள். சற்று நேரம் பேசாமல் இருந்துவிட்டு